
REFERAT

cu privire la aprobarea achitării taxei de membru al asociaţiei Eurocities pentru anul 2007
Eurocities este o organizaţie neguvernamentală europeană, cu sediul la Bruxelles, formată din 95 de oraşe metropolă, care provin din 26 de state europene. 
Eurocities facilitează cooperarea şi diversele schimburi între oraşele membre, promovează proiecte europene transnaţionale - facilitând coordonarea şi asigurând acces la finanţare europeană - cu o problematică vastă, pe teme economice, sociale, culturale, de mediu etc., de interes pentru oraşe şi face lobby pe lângă instituţiile Uniunii Europene şi guvernele naţionale pentru influenţarea politicilor care afectează oraşele.
Municipiul Timişoara a aderat la reţeaua Eurocities, în calitate de membru asociat, în anul 2000.
Menţionăm că, odată cu aderarea României la Uniunea Europeană, la data de 1 ianuarie 2007, Municipiul Timişoara a devenit membru cu drepturi depline al reţelei Eurocities.

Datorită acestui fapt taxa de membru va creşte în 3 etape - de la 3.955 euro în anul 2006, după cum urmează:
· la 7.723 euro, în 2007;
· la aproximativ 12.000 euro, în 2008;

· aproximativ 16.000 euro, în 2009 (taxa pe care o plătesc în prezent celelalte oraşe membre).

Ca urmare a scrisorii de înştiinţare şi a facturii nr. 2007/108 din 15.01.2006, emise de Eurocities, solicităm alocarea sumei de 7.723 euro pentru achitarea de către Municipiul Timişoara a taxei de membru al asociaţiei Eurocities pentru anul 2007.
De asemenea, solicităm aprobarea sumei de 100 euro pentru comisioanele necesare transferului bancar.
Anexăm:

- o copie a scrisorii de înştiinţare, însoţită de traducere
- o copie a facturii, însoţită de traducere

